અમદાવાદ, 4 સપ્ટેમ્બર : મંગળવાર 3 સપ્ટેમ્બરના રોજ ગુજરાતના રાજકારણને જબરદસ્ત આંચકો આપતા રાજ્યના પૂર્વ ડીજીપી ડી જી વણઝારાએ ગુહ સચિવને લખેલા પત્રમાં ગુજરાતના મુખ્યમંત્રી નરેન્દ્ર મોદી અને પૂર્વ ગૃહ મંત્રી અમિત શાહ પર કરેલા આક્ષેપો તેમનો બળાપો હતો કે અન્ય કોઇ કારણથી મનના ઉદ્વેગને ઠાલવવાનો એક માર્ગ એ તો વણઝારા જ જણાવી શકે. પરંતુ વણઝારાના આ પત્રને કારણે ગુજરાતમાં અત્યાર સુધી તંદ્રામાં રહેલી કોંગ્રેસ ફરી જાગી ઉઠી છે. આવનારા સમયમાં લોકસભા ચૂંટણીના પડઘમ સંભળાઇ રહ્યા છે ત્યારે ખાલી હાથે મોઢું બંધ કરીને બેસી રહેલી કોંગ્રેસ હવે ફરી હરકતમાં આવી ગઇ છે.